**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: VFO/ 828-1 /2014.

Napirend sorszáma:

**ELŐTERJESZTÉS**

**Hévíz Város Önkormányzat Képviselő-testülete**

**2014. október 30.- i nyilvános ülésére**

**Tárgy:** Közösségi közlekedés alpályaudvar kivitelezésének műszaki ellenőri szerződésének meghosszabbítása

**Az előterjesztő:** Papp Gábor polgármester

**Készítette:** Babics Tamás osztályvezető

**Megtárgyalta:** Pénzügyi Turisztikai és Városfejlesztési Bizottság

**Törvényességi szempontból ellenőrizte:** Dr. Tüske Róbert jegyző

Papp Gábor s.k.

polgármester

**1.**

**Tárgy és tényállás ismertetése**

Hévíz Város Önkormányzat Képviselő-testülete a Hévíz Város Önkormányzata NYDOP-3.2.1/B-12-2013-0007 számú Hévíz Város és környezetének közösségi közlekedésfejlesztése című pályázati projekt az útépítési, csapadékvíz elvezetési, és építészeti és a járulékos építési feladatok megvalósításához szükséges teljeskörű szakági műszaki ellenőri feladatok és kapcsolódó mérnöki szolgáltatás beszerzési eljárása során a Forma Zrt-t (Keszthely, Rákóczi u. 3) választotta ki.

A beszerzési eljárást a Hévíz Város Önkormányzat Képviselő-testületének 60/2012. (III.27.) számú határozatával jóváhagyott közbeszerzési és beszerzési szabályzat szerint közbeszerzési értékalatti beszerzés, benne a szakági feladatok aránya a projekt építési elemeihez igazodott, így egybeszámítani nem kellett.

A szolgáltatás a külön és egymással szorosan összefüggő szakértelmet kívánt, így csak megfelelő építési beruházásokban műszaki ellenőri tapasztalatokban jártas szervezet kiválasztása lehetett a cél. A meghívásos beszerzési eljárás nyertese így a Forma Zrt. lett.

A műszaki ellenőri szerződés megkötésére 2013. szeptember 18-án került sor, a felek igazodva a projekt Támogatási Szerződésében rögzített 2014. december 14. a projekt fizikai lezárásának napjával megjelölt teljesítési határidővel.

A projekt kivitelezés során az útépítési munkák alapozásakor talaj konszolidációja miatt (lápos terület) az útépítési technológiai előírások betartása szükségességessé tette az útépítés november hónap végéig történő szüneteltetését, ugyanis az előírások szerint a talaj süllyedésének mérése elengedhetetlenné vált. A mérésekről a kivitelező folyamatosan jegyzőkönyvet készített és azok eredményéből lehetett arra következtetni, hogy a talaj konszolidációja várhatóan november végére fejeződik be. Ezt az időt követően meg a téli időjárási viszonyok miatt kivitelezési munka nem végezhető, ezért a Starbag Zrt-vel (mint a projekt kivitelezőjével)   az eredeti teljesítési határidőt 2014. augusztus 28. napjával a kivitelezővel 2015. április 30.-ra módosítottuk.

Kezdeményeztük a kivételezői szerződés módosításával egy időben a Támogatási Szerződés módosítását is a fent jelzett dátumra, annak alátámasztó dokumentumainak egyidejű megküldésével.

Az érvényben lévő Forma Zrt-vel megkötött megbízási szerződés 3.1 pontja szerint a szerződés időtartama aláírástól a projekt fizikai befejezésének napjáig tart, a projekt fizikai zárásának legkésőbbi határideje a hatályban lévő Támogatási Szerződés szerint 2014. december 14., azaz ez a műszaki ellenőr teljesítésének legkésőbbi határideje is.

Mivel a munkák 2015. évre áthúzódnak, így a műszaki ellenőri szerződés módosítására sort kell keríteni.

A projekt kivitelezésének új határideje 2015. április 30. A befejezés után kerülhet sor a műszaki átadás folyamatára, melynek az időszükséglete 30 nap.

A dátumok figyelembevételével ezért a Forma Zrt-vel kötött szerződés 3.1. pontjának módosítására teszünk javaslatot, a műszaki ellenőr teljesítésének legkésőbbi határidejét 2015. május 31-re javasoljuk módosítani. Mivel a közbeszerzés hatálya alá nem eső eljárással történt a kiválasztás ezért hirdetmény feladási kötelem nem áll fenn, csak a helyi szabályzatban rögzített nyilvánossá tételről kell gondoskodnunk.

A szerződésmódosítás pénzügyi teherrel nem jár, a megbízási díj változatlan marad, az erről szóló Forma Zrt. által írt levelet az előterjesztéshez mellékeltük.

**Tisztelt Képviselő-testület!**

Az előterjesztésben vázolt tényállás alapján a Forma Zrt-vel kötött megbízási szerződés módosítása indokolt. A határidő módosítás igazodik a kivitelező Strabag Zrt-vel kötött módosított vállalkozói szerződésben meghatározott teljesítési határidőhöz, ezért kérjük az előterjesztés megtárgyalását és a megbízási szerződés meghosszabbításának elfogadását.

Hévíz, 2014. október 28.

**2.**

**Határozati javaslat**

1. Hévíz Város Önkormányzat Képviselő-testülete a Hévíz Város Önkormányzata, Alsópáhok Község Önkormányzata, Cserszegtomaj Község Önkormányzata, Nemesbük Község Önkormányzata és Sármellék Község Önkormányzata Konzorcium és a Forma Zrt (Keszthely, Rákóczi u. 3.) között létrejött „Hévíz Város környezetének közösségi közlekedésfejlesztése” tárgyú a teljeskörű szakági műszaki ellenőri feladatok és kapcsolódó mérnöki szolgáltatásról szóló megbízási szerződés módosítását elfogadja.
2. A képviselő-testület felhatalmazza a polgármestert a szerződés aláírására.

Felelős: Papp Gábor polgármester

Határidő: 2014. november 15.

A döntés egyszerű többséget igényel.

**3.**

**Melléklet**

MEGBÍZÁSI SZERZŐDÉS

1.számú módosítása

mely létrejött egyrészről a

egyrészről: Hévíz Város Önkormányzat

székhely: 8380 Hévíz, Kossuth L. u. 1. bankszámlaszám: 11749039-15432429-10180000 adószám: 15734374-2-20 elérhetőség: 83/500-812, [kabinet@hevizph.hu](mailto:kabinet@hevizph.hu) képviseletében Papp Gábor polgármester (továbbiakban mint Megbízó)

Alsópáhok Község Önkormányzata

székhely: 8394 Alsópáhok, Fő út 65. bankszámlaszám: 11749039-15432450-00000000 adószám: 15734408-1-20 képviseletében Czigány Sándor polgármester mint megrendelő (továbbiakban: Megrendelő),

Cserszegtomaj Község Önkormányzata

székhely: 8372 Cserszegtomaj, Iskola u. 17. bankszámlaszám: 11749039-15432467-00000000 adószám: 15734415-2-20 képviseletében Bartha Gábor polgármester (továbbiakban: Megrendelő),

Nemesbük Község Önkormányzata

székhely: 8371 Nemesbük, Petőfi S. u. 1. bankszámlaszám: 74500114-11032838-00000000 adószám: 15435831-2-20

képviseletében dr. Simotics Barnabás polgármester (továbbiakban: Megrendelő),

Sármellék Község Önkormányzata

székhely: 8391 Sármellék, Dózsa Gy. u. 324. bankszámlaszám: 74500262-11027418-00000000 adószám: 15432522-2-20 képviseletében Horváth Tibor polgármester (továbbiakban: Megrendelő),

másrészről: FORMA Tervező és Fővállalkozó Zrt.

székhely:8360 Keszthely, Rákóczi u. 3. adószám 10838644-2-20 telefon/telefax 0683/505-581 elektronikus postacím: [iroda@formaterv.hu](mailto:iroda@formaterv.hu) képviseletében: Jankovics Tibor elnök-igazgató mint megbízott (a továbbiakban: Megbízott)

a továbbiakban együttesen hivatkozva: Felek) között alulírott napon és helyen az alábbi feltételekkel:

1. ***Szerződés tárgya:***

Szerződő felek egymással 2013. szeptember 18. napján szerződést kötöttek az NYDOP- 3.2.1/B-12-2013-0007 azonosító számon regisztrált *„*Hévíz Város és környezetének közösségi közlekedésfejlesztése*” című projekt kapcsán teljeskörű szakági műszaki ellenőri feladatok és kapcsolódó mérnöki szolgáltatás* tárgyban.

Tekintettel arra, hogy az érvényben lévő megbízási szerződés 3.1 pontja szerint a szerződés időtartama az aláírástól a projekt fizikai befejezésének napjáig tart, és a projekt kivitelezésének új határideje a szerződő felektől független okok miatt (talaj konszolidációja, időjárási tényezők) 2015. április 30. napja, ezért a műszaki ellenőr teljesítésének határidejét módosítani kell.

Fentieknek megfelelően a Polgári törvénykönyvről szóló 2013. évi V. törvény (továbbiakban: Ptk.) 6:191. § (1) bekezdése szerint a felek a szerződés 3.1. pontját közös megegyezéssel a következőre módosítják:

*„3.1.,* A szerződés időtartama határozott időre szól, a szerződés aláírásától a projekt fizikai befejezésének napjáig tart a pályázati útmutató C.4. pont figyelembevételével. A projekt műszaki átadás határidejéig **2015. május 31**-ig, azaz ez a műszaki ellenőr teljesítésének legkésőbbi határideje is.”

***2.,***A Ptk. 6:191. § (2) bekezdése alapján a szerződésnek a módosítással nem érintett része változatlan marad.

Kelt: Hévíz, 2014. november 30.

……………………. …………………….

**Megrendelő Megbízott**

Papp Gábor Jankovics Tibor elnök-igazgató

polgármester Hévíz FORMA Zrt.

……………………. …………………….

**Megrendelő Megrendelő**

Czigány Sándor Bartha Gábor

polgármester Alsópáhok polgármester Cserszegtomaj

……………………. …………………….

**Megrendelő Megrendelő**

dr. Simotics Barnabás Horváth Tibor

polgármester Nemesbük polgármester Sármellék

**4.**

**Bizottsági állásfoglalás**

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Babics Tamás** | **osztályvezető** |  |  |
| **Dr. Márkus Mirtill** | **aljegyző** |  |  |
| **Bediné Makra Anikó** | **pénzügyi ellenőrzés** |  |  |
|  | **egyeztetési kötelezettség** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |